NaiveNeuron/SloPal huggingface dataset:
Poliačik, Martin, poslanec NR SR (2014-11-09):
Ďakujem veľmi pekne za všetky reakcie. Ja na záver môžem povedať len jediné. Pre mňa svet bez nádeje nedáva zmysel. Už nie som naivný, ale stále som optimistom, lebo ja neviem inak fungovať. A ak sa mi už prihodilo, že som skončil v politike, tak ak už nedokážem práve teraz meniť veci na lepšie, tak si myslím, že je povinnosťou minimálne hovoriť o tom, že to lepšie môže byť. A ak poznám cestu, ako sa k tomu dostať, tak je mojou povinnosťou povedať, ako sa to dá spraviť. A ja nevravím, že to dokážem spraviť ja, nevravím, že to dokážeme spraviť dnes, ale myslím si, že tá výzva, ktorú som dal, by mohla byť k tomu prvým krokom, že keď už nedostaneme tie materiály a priame dôkazy, tak sa nám minimálne začne hromadiť benchmark, že budeme vedieť, ako sa to robí inde, že budeme mať pri každom tom cétečku štyri nemocnice a pri nich sumy, za ktoré to kúpili (Salzburg, Viedeň, Paríž, Praha) a že pri tých ultrazvukoch budeme mať v Rožňave, v Nitre, v Košiciach, v Bratislave na gynde, na urológii, pri každom jednom type tri-štyri ambulancie a budeme vedieť, že to kúpili za 50-tisíc až 70-tisíc a potom tých 114-tisíc v tej trenčianskej nemocnici začne trčať a nebude jediné. Ďakujem.
Baláž, Vladimír, poslanec NR SR (2023-02-02):
Ďakujem. Pani poslankyňa, ja chválim ten návrh zákona. Samozrejme, prítomnosť rodiča alebo nejakej zodpovednej osoby pri dieťati je conditio sine qua non. To je naozaj nevyhnutné. Tomu všetci dobre rozumieme. Ale aj vy, lebo sa naozaj tomu veľmi veľa venujete, rozumiete, že tu nie je problém neochoty alebo aspoň dúfam, že vo veľkej väčšine prípadov ste sa s tým nestretli, aby lekárski alebo zdravotnícki pracovníci nerešpektovali prítomnosť rodičov, budem to tak skracovať, pri dieťati. Ten problém, ktorý tu máme a ktorý ani týmto zákonom to nevyriešime, je to prostredie, v ktorom my všetci pracujeme. Proste my nemáme na to ten priestor, aby tam tí rodičia mohli slušne bez nejakých obmedzení existovať pri tých deťoch. A ja viem, že týmto zákonom sa to nedá riešiť, ale mali by sme sa sústrediť na to, aby sme budovali tie nemocnice také a tie zdravotné zariadenia, aby tam tí rodičia pri tých dieťatkách mohli byť. Lebo to vytvára tie napäté situácie. Tam je to, tam je to úzke hrdlo tej fľaše. Že nervózni sú potom všetci. Aj zdravotnícki pracovníci, aj rodičia, ktorí potom si vynucujú, keďže je to v zákone, prítomnosť pri dieťati. A niet tam toho priestoru, ani ničoho, čo by sme im mohli ponúknuť. A ja tam cítim ten najväčší problém, ktorý je. Takže možnože v budúcnosti budeme mať tú príležitosť, aby sme sa hlavne na toto sústredili. To, čo v Čechách funguje, je hlavne kvôli tomuto. A, samozrejme, potom sú to rôzne komunikačné schopnosti a komunikačné školenia aj pre zdravotníckych pracovníkov, v tom ja nevidím žiadny problém. Takže ja vám držím palce, aby to vyšlo, naozaj. Ale pokračujte v tom boji aj za tie lepšie podmienky. Ďakujem pekne.
V. Veteška, podpredseda NR SR: (2004-10-22):
Otváram rozpravu. Písomne som nedostal žiadne prihlášky do rozpravy. Prosím, ústne kto sa hlási? Nikto. Vyhlasujem rozpravu za skončenú. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov . Vládny návrh zákona ste dostali pred prvým čítaním ako tlač 810, informáciu o prerokovaní tohto návrhu zákona vo výboroch máte ako tlač 810a. Prosím ministra vnútra Slovenskej republiky pána Vladimíra Palka, aby vládny návrh zákona odôvodnil.
Zajac, Pavol, poslanec NR SR (2014-06-10):
Vážený pán kolega, ďakujem vám za vaše vystúpenie, kde ste začali čítať tých, ktorí nezaplatili, na stránke nezaplatili.sk. Neprejde týždeň, aby komerčné, ale aj verejnoprávne médiá neuverejnili reportáž o tom, ako veľké stavebné firmy na Slovensku, a to je jedno, či na diaľničných úsekoch, na železnici, ale aj pri rekonštrukcii centier našich obcí, pamätám si prípad v jednom týždenníku, keď chlapi vydláždili komplet celé námestie a hlavný dodávateľ im nezaplatil. Chlapi, šiesti živnostníci povedali, že prídu a rozoberú to námestie. Rozoberú a odnesú si aj tú zámkovú dlažbu, ktorú tam kládli. Neprejde týždeň, že by sa to v médiách neobjavilo. KDH už vyše roka a pol predkladá tento návrh zákona. Médiá to vedia, občania to vedia, živnostníci to pociťujú, nemajú z čoho zaplatiť štátu DPH za svojich zamestnancov, dane, odvody, takže všetci to už v tejto republike vedia, len vláda rok a pol to nevedela a neustále počúvame, že náš návrh, KDH predložilo návrh a raz má štyri strany, potom už má len dva a pol strany. Mne je jedno, koľko bude mať návrh zákona strán, ale čo bude riešiť. Prišlo ministerstvo dopravy, spravodlivosti s nejakým lepším návrhom zákona? Teraz konečne si všimli, že tento návrh zákona je dobrý? Čo robili doteraz? Ďalej poviem ešte vo svojom vystúpení.
Žiga, Peter, podpredseda NR SR (2024-01-16):
Pán poslanec Dostál.
Laššáková, Jana, podpredsedníčka NR SR (2015-11-27):
Panie poslankyne, páni poslanci, pristúpime, pokračujeme teda v prerušenom rokovaní a budeme hlasovať. Ešte predtým procedurálne návrhy. Vidím, pán poslanec. Nech sa páči, pán poslanec Hlina.
Danko, Andrej, predseda NR SR (2018-10-23):
Pán poslanec, idete reagovať?
Ďurica, Ondrej, poslanec NR SR (2020-07-10):
Ďakujem za slovo, pán predseda. Pán kolega, zároveň pán primátor mesta Nitra, ja som veľmi hrdým Nitrančanom; aj keď teda spisovne je to Nitranom, ale u nás v Nitre sa hovorí Nitrančan; a úprimne sa teším z tejto iniciatívy aj z tejto snahy a prihlásil som sa do faktickej, aby sme vám vyjadrili skutočne podporu v tomto, v tomto snažení, pretože to cítime rovnako. Ale, naopak, ja sa zhodujem s tým, čo povedal pán Marian Kotleba, vy máte oveľa väčšiu podporu, než je postavená ambícia toho, čo predkladáte. To znamená, nebojte sa toho, my to podporíme. Ja si myslím, že každý poslanec, ktorý vníma takú tú, taký ten sekundárny vplyv toho hazardu či už na spoločnosť, na rodiny, v konečnom dôsledku potom najmä na deti, ktoré najviac potom trpia vplyvom týchto vecí, ja si myslím, že každý poslanec, ktorý nemá osobnú ambíciu alebo nejaký osobný vklad, to musí podporiť. To znamená, pri týchto počtoch, pri tejto matematike poďte ešte ďalej a my vás podporíme. Ďakujem pekne.
Zmajkovičová, Renáta, podpredsedníčka NR SR (2013-03-25):
Áno, nech sa páči.
Dostál, Ondrej, poslanec NR SR (2024-04-30):
Pán poslanec Krátky, oceňujem ten analytický prístup a teda že poďme sa baviť, poďme sa baviť o číslach, alebo tá debata by mala byť založená na nejakých faktoch. Otázka je len, že v tejto téme nie sú čísla, ktoré by boli spoločne zdieľané, ktoré by boli akceptované všetkými, všetkými stranami. A rovnako tak nevieme celkom presne povedať, že aké je to dobré číslo. Že teda ak sa porovnávame s inými krajinami, kde je menšia hustota medveďov vzhľadom na nejakú územnú jednotku, znamená to, že tam je to normálnejšie, alebo u nás je to normálnejšie? A ani neviem, či to je možné vždycky, vždycky takto mechanicky porovnať. A neviem teda, že či si niekto, niekto sľubuje, že niečo môže definitívne vyriešiť tú situáciu alebo, alebo úplne poskytnúť riešenie, ktoré zabezpečí, že sa už žiadne problémy, problémy nevyskytnú, to asi takú ambíciu nemá, nemá nikto a nemá ani, ani predkladateľ. Ide asi o to nájsť riešenie, ktoré vyrieši ten hlavný problém, ktorým sú časté strety ľudí, ľudí s medveďmi, kde aj dochádza ku kolízii, respektíve napadnutiu ľudí, ľudí medveďmi. Len otázka je, či to navrhnuté riešenie je naozaj také a či sme už tie iné prostriedky, o ktorých ste hovorili v súvislosti s rozhodovaním na úrovni Európskej únie, vyčerpali. Teda že či napríklad tie preventívne opatrenia, ktoré sa spomínajú aj tu, ale iba počas mimoriadnej situácie, opäť sa vraciam k tým vnadiskám, sú dostatočné a sú vyčerpané... (Prerušenie vystúpenia časomerom.)
B. Bugár, podpredseda NR SR: (2003-07-02):
Nech sa páči, pán poslanec, máte slovo.
P. Paška, predseda NR SR: (2007-09-19):
návrhu skupiny poslancov Národnej rady Slovenskej republiky na vydanie ústavného zákona o ochrane starobných dôchodkov . Ako prvý je pán spravodajca Halecký. Nech sa páči, máte slovo.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Turčanová.
Hort, Milan, podpredseda NR SR (2011-10-11):
Ďakujem, pán podpredseda vlády, prosím vás, aby ste zaujali miesto určené pre navrhovateľov. Ivan, pre navrhovateľov priestor. A teraz dávam slovo spoločnému spravodajcovi, ktorým je pán predseda výboru pre financie a rozpočet, pán poslanec Kollár, aby informoval Národnú radu o výsledku rokovania výborov o návrhu na vyslovenie súhlasu s Dodatkom k Rámcovej zmluve a o žiadosti vlády na spojenie hlasovania o tomto návrhu s hlasovaním o dôvere vláde. Pán predseda výboru, nech sa páči.
Chren, Martin, poslanec NR SR (2011-12-21):
Ďakujem veľmi pekne. Podobne, ako povedal môj predrečník, ja si dovolím navrhnúť, pán Paška, všetkým kolegom, ktorí zdieľajú váš názor, aby ste sa vzdali svojho platu poslaneckého za ten mesiac, kedy sa hlasovalo, lebo ak máte takýto názor, je evidentné, že ste zákon, ktorý schválila väčšina Národnej rady, ani nečítali, a preto si ten plat nezaslúžite. (Potlesk.)
P. Hrušovský, predseda NR SR: (2004-05-20):
(Hlasovanie.) 130 prítomných, 116 za návrh, 5 proti, 8 sa zdržalo, 1 nehlasoval. Bod 4 zo spoločnej správy sme schválili. Ďalší návrh.
Kuffa, Štefan, poslanec NR SR (2021-06-18):
(Povedané súbežne s predsedajúcim.) Neskáčte mi do reči. Však ale ja vás upozorňujem, počúvajte ma sem. Rešpektujte môj slobodný mandát. Počúvaj ma sem, Milan, ty si mal koľko preferenčných hlasov? (Smiech v sále.) Ty si dneska, ty si dneska tuná predseda parlamentu (podpredseda parlamentu, pozn. red.), ty sa nehanbíš? Veď ty si tuná nebol pred chvíľou. Prosím ťa pekne, ty sa nehanbíš? (Prerušenie vystúpenia predsedajúcim.)
Bugár, Béla, podpredseda NR SR (2016-12-01):
Dokončite tú jednu vetu.
Kvorka, Ján, poslanec NR SR (2019-09-10):
Pán predsedajúci, dajte hlasovať o návrhu uznesenia, ktoré je súčasťou prerokovaného materiálu s tým, že Národná rada berie na vedomie Výročnú správu Slovenského pozemkového fondu za rok 2018.
Šeliga, Juraj, podpredseda NR SR (2020-04-07):
Ďakujem. Pán poslanec Kuffa Filip.
P. Pavlis, poslanec: (2007-03-28):
Pán predsedajúci, dajte hlasovať o druhom bode návrhu pani poslankyne Sabolovej.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 143 poslancov, za 92, proti 49, zdržali sa 2. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Do rozpravy sa prihlásil v rámci tretieho čítania pán poslanec Luciak. Nech sa páči, máte slovo.
Pellegrini, Peter, predseda NR SR (2016-02-11):
Ďakujem pekne. Otváram rozpravu k tomuto bodu programu. Konštatujem, že som dostal do rozpravy písomné prihlášky v nasledujúcom poradí, za klub strany MOST – HÍD pána predsedu Bélu Bugára, za klub OĽaNO pána Igora Matoviča a ďalej písomné prihlášky pána poslanca Novotného, pána poslanca Kuffu, pána poslanca Hlinu, pána poslanca Mikloška, pána poslanca Mičovského a pána poslanca Abrhana. O slovo požiadal pán minister. Nech sa páči, máte slovo.
Mičovský, Ján, poslanec NR SR (2013-03-20):
Keďže sme hlasovali, vážený pán predseda, o všetkých bodoch zo spoločnej správy a aj o pripomienkach z rozpravy a mám splnomocnenie gestorského výboru, dajte, prosím, hlasovať o postúpení vládneho návrhu zákona do tretieho čítania ihneď.
Mazurek, Milan, poslanec NR SR (2020-05-14):
Tomáš, opäť skvelé, kultivované vystúpenie na úrovni, hodnotovo správne a zase som videl na tých liberáloch, že toto sa im veľmi nedobre počúva, pretože keď hovoríš o tých šialených číslach, tých 600-tisícoch zabitých detí, tak sa, tak sa naozaj musí zdvihnúť taký varovný prst úplne každému v mysli, že, že možno to nebolo správne rozhodnutie, že možno naozaj si tie deti zaslúžili život, že možno naozaj nebolo správne len tak ich zabiť a povoliť to zabíjanie. A že keď už boli počaté, oni sa na svet nepýtali a potom niekto rozhodol o tom, že ich len tak roztrháme na kusy, že to možno nebolo vhodné. Ty si v podstate celé svoje vystúpenie venoval práve tejto otázke a tejto téme. Oni liberáli to berú ako jednu z nejakých názorových polemík, ale toto je úplne zásadná vec. Stále sa tu hovorí o nejakej ochrane práv, o ochrane menšín, o ochrane tohto, o ochrane hentoho, ochrane vtáčikov, slimákov, vodných rybičiek, ale na deti sa pozerá za prvé ako na nejaký tovar a za druhé, ako si spomínal, na nejaký zhluk buniek. Osobne poznám prípad mladej dievčiny, ktorá tiež si myslela, že má len nejaký zhluk buniek, išla na potrat, tuto o tri roky nato náhodne na Facebooku videla, ako takýto podrad, potrat na videu vyzerá, celé si to pozrela a uvedomila si, že takým istým spôsobom zabila svoje dieťa, psychicky sa zrútila a dodnes sa z toho nevie spamätať. Koľko je takýchto prípadov? Nesmierne veľa. Keby sa každej jednej takejto rodičke predtým potratom pustilo takéto video, ako to dieťa vysajú zaživa, ako sa bráni, ako ho trhajú na kusy, veľmi rýchlo by sa im to v hlavách resetlo. Lenže takéto bezcitné stvorenie, ako je pani súčasná verejná ochrankyňa práv, sa na toto nedokážu pozrieť očami tej ženskosti a tej ľudskosti, o ktorej stále majú plné ústa.
M. Hort, podpredseda NR SR: (2010-03-09):
O ospravedlnenie svojej neúčasti na dnešnom rokovacom dni písomne požiadali títo poslanci a poslankyne: Rudolf Bauer, Ferdinand Devínsky, Sergej Chelemendik, Jana Laššáková, Jozef Líška, Ľuboš Micheľ, Martin Pado, Ivan Štefanec a Jarmila Tkáčová. Podľa schváleného programu pristúpime teraz k druhému čítaniu o vládnom návrhu zákona o zahraničnej službe a o zmene a doplnení niektorých zákonov . Vládny návrh zákona je uverejnený ako tlač 1388 a spoločnú správu výborov máte ako tlač 1388a. Vítam na rokovaní Národnej rady ministra zahraničných vecí pána Miroslava Lajčáka a prosím ho, aby vládny návrh zákona odôvodnil. Nech sa páči.
Číž, Miroslav, podpredseda NR SR (2015-11-10):
Pani poslankyňa Mezenská.
I. Štefanec, poslanec: (2007-05-15):
No a čo sa týka vášho videnia sveta a permanentného konfliktu medzi zamestnávateľmi a zamestnancami, medzi vykorisťovanými a vykorisťovateľmi, je to názor, ktorý ozaj nepatrí do 21. storočia, ale vyzerá pre mňa skutočne ako raný marxizmus 19. storočia. Ďakujem.
R. Madej, poslanec: (2008-02-06):
V súlade s § 73 zákona o rokovacom poriadku Národnej rady Slovenskej republiky podávam v prvom čítaní spravodajskú informáciu o predmetnom návrhu zákona.  Konštatujem, že uvedený  návrh zákona spĺňa z formálnoprávnej stránky všetky náležitosti   uvedené v §  67 a § 68 zákona o rokovacom poriadku, ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom navrhovanej novely zákona je odstrániť problémy, ktoré vyplynuli z doterajšieho uplatňovania zákona č. 5/2004 Z. z. a z aplikačnej praxe pri uplatňovaní zákona a prijať nové opatrenia na trhu práce. Zároveň sa navrhuje rozšíriť kompetencie Ústredia práce, sociálnych vecí a rodiny v oblasti poskytovania služieb zamestnanosti uchádzačom o zamestnanie, záujemcom o zamestnanie, zamestnávateľom, samostatne zárobkovo činným osobám a ďalším právnickým osobám a fyzickým osobám. Návrh zákona dôsledne upravuje podporu zamestnávania občanov so zdravotným postihnutím. V nadväznosti na zavedenie nových aktívnych opatrení na trhu práce sa upravuje zákon č. 599/2003 Z. z. o pomoci v hmotnej núdzi tak, aby motivoval občanov v hmotnej núdzi k účasti na aktivitách zvyšujúcich možnosti ich zamestnanosti. Predložený návrh zákona je v súlade s Ústavou Slovenskej republiky a ďalšími všeobecne záväznými právnymi predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73  zákona o rokovacom poriadku Národnej rady Slovenskej republiky odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona o rokovacom poriadku na tom, že po rozprave prerokuje uvedený návrh zákona  v druhom čítaní. Súčasne odporúčam, aby v zmysle § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 524 z 10. januára 2008 bol návrh zákona pridelený na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre vzdelanie, mládež, vedu a šport a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 19. marca 2008 a gestorský výbor do 20. marca 2008. Ďakujem, pán predsedajúci, prosím, otvorte rozpravu.
Bernaťák, Tibor, poslanec NR SR (2019-09-12):
Pán predseda, poprosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje ako gestorský výbor s tým, že prerokuje návrh zákona v druhom čítaní v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
P. Paška, predseda NR SR: (2007-10-26):
(Hlasovanie.) 136 prítomných, 41 za, 2 proti, 72 sa zdržalo, 21 nehlasovalo. Tento návrh sme neschválili.
Kuffa, Štefan, poslanec NR SR (2021-03-30):
Pán minister, chcem oceniť tento návrh zákona, že takto chcete doceniť všetkých zdravotníkov, aj keď si človek uvedomuje, že ako to vyvážiť finančne. Ľudský život je nenahraditeľný, neopakovateľný, jedinečný, ale chcem pri tejto príležitosti, pán minister, a zamyslite sa nad tým, čo vám teraz poviem, a poviem vám to ako konkrétny prípad a prípady, ktoré sú reálne v praxi. Ja napríklad som z rodiny takej, kde máme sedem lekárov. A teraz si zoberte tú skutočnosť, najbližších ako lekárov, zoberte si tú skutočnosť, že tí lekári, každý pracuje na inom oddelení s iným typom zamestnanca, ale ten COVID, však vieme, že aj v tých nemocniciach je, je tak toto zamorené, pán minister, ak dovolíte. Pán minister. (Krátka pauza.) A tie nemocnice sú zamorené, teda aj ony sú pod veľkým tlakom, ale ten tlak z tých nemocníc a cez tých lekárov sa prenáša aj do domáceho prostredia. A to sú najbližší ich príbuzní, to sú deti, manžel, manželka, sú rovnako vystavení takémuto nebezpečenstvu, takmer ako keby boli, hovorím, že takmer ako keby boli priamo v tých zdravotníckych zariadeniach. Príklad uvediem taký, kde moja bývalá kolegyňa, zdravotná sestra pracuje s ťažko chorými pacientami, prišla domov a v podstate jej manžel ochorel na COVID. Jej manžel zomrel začiatkom tohto mesiaca, začiatkom marca a sú to veci, na ktoré sa veľmi často ako zabúda, že aj v podstate títo rodinní príslušníci sú tomu tlaku vystavení. Pán minister, zamyslite sa nad tým, ako odškodniť tieto rodiny komplexnejšie.
Laššáková, Jana, podpredsedníčka NR SR (2014-11-08):
Pán poslanec Martvoň.
Laurenčík, Milan, podpredseda NR SR (2022-05-24):
Pani poslankyňa, prosím, reagujte na predrečníka.
Šuca, Peter, poslanec NR SR (2013-12-03):
Ďakujem pekne, pani predsedajúca. Dajte, prosím, hlasovať o pozmeňujúcich návrhoch zo spoločnej správy, ktoré gestorský výbor odporúča schváliť, body 1 až 30 spolu ako celok.
Ľ. Rošková, poslankyňa: (2010-02-11):
Výbor Národnej rady Slovenskej republiky pre sociálne veci a bývanie ako gestorský výbor k návrhu poslancov Národnej rady Slovenskej republiky Milady Belásovej a Jozefa Ďuračku na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov a ktorým sa dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov podáva Národnej rade Slovenskej republiky v súlade s § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladá túto spoločnú správu výborov Národnej rady Slovenskej republiky. Národná rada Slovenskej republiky uznesením č. 1798 z 2. decembra 2009 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona preto odporučili schváliť: Ústavnoprávny výbor Národnej rady Slovenskej republiky uznesením č. 800 z 26. januára 2010, Výbor Národnej rady Slovenskej republiky pre sociálne veci a bývanie uznesením č. 320 z 2. februára 2010. Výbory Národnej rady Slovenskej republiky, ktoré návrh zákona prerokovali, prijali 7 návrhov. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 7 uvedenej IV. časti tejto spoločnej správy spoločne so stanoviskom schváliť. Gestorský výbor určil spoločného spravodajcu výborov Ľubicu Roškovú na prerokovanie návrhu zákona v druhom čítaní a v treťom čítaní Národnej rady Slovenskej republiky a po prvé informovať Národnú radu o výsledku rokovania výborov a odôvodniť návrh a stanovisko gestorského výboru a po druhé predložiť návrhy podľa § 83 ods. 4, § 84 ods. 2 a § 86 zákona č. 350/1996 Z. z. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 321 z 2. februára 2010. Ďakujem. Prosím, otvorte rozpravu, do ktorej sa hlásim ako prvá.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 127 poslancov, za 96, proti žiadny, zdržalo sa 31. Konštatujem, že sme schválili návrh novely zákona č. 296/2020 Z. z. o trinástom dôchodku . Ďalej prosím spravodajcu, ktorého určil navrhnutý gestorský ústavnoprávny výbor, poslanca Juraja Šeligu, aby uviedol hlasovanie o bode 14 programu. Je to prvé čítanie o vládnom návrhu zákona, ktorým sa mení a dopĺňa zákon o slobode informácií, tlač 971. Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 971.]
Klus, Martin, podpredseda NR SR (2019-12-03):
Ďakujem, pani poslankyňa, jedna faktická poznámka na vaše vystúpenie. Pani poslankyňa Verešová, nech sa páči.
Paška, Pavol, predseda NR SR (2014-09-24):
Ďakujem pekne. Pán predseda výboru Raši, pán poslanec Raši.
Taraba, Tomáš, poslanec NR SR (2022-02-11):
Dámy a páni, ďakujem za slovo, poslanci Tomáš Taraba, Filip Kuffa a Štefan Kuffa predkladáme návrh ústavného zákona, ktorý mení v piatej hlave prvého oddielu bod článku 81a o písmeno g), ktorý znie: „Mandát poslanca Národnej rady Slovenskej republiky zaniká uplynutím skráteného volebného obdobia na základe platného celoštátneho referenda o skrátení volebného obdobia Národnej rady Slovenskej republiky.“ Tento, v článku 2, tento ústavný zákon nadobúda účinnosť pätnástym dňom od jeho vyhlásenia v Zbierke zákonov Slovenskej republiky. Daný ústavný zákon je plne v súlade so zákonmi Slovenskej republiky. A prosím, aby ste otvorili všeobecnú rozpravu, vážený pán predsedajúci, do ktorej sa ako prvý hlásim. Ďakujem.
Šimečka, Michal, podpredseda NR SR (2024-06-26):
Pán poslanec Pročko, nech sa páči.
Pellegrini, Peter, predseda NR SR (2024-01-08):
Pani poslankyňa Kalmárová.
B. Bugár, podpredseda NR SR: (2001-09-13):
Pýtam sa pána spoločného spravodajcu, či chce zaujať stanovisko k rozprave. Nech sa páči.
Hrnčiar, Andrej, podpredseda NR SR (2017-06-16):
Pán poslanec Beblavý požiadal o záverečné slovo, nech sa páči.
P. Paška, predseda NR SR: (2010-03-09):
(Hlasovanie.) 130 prítomných, 100 bolo za, 29 sa zdržalo, 1 nehlasoval. Návrh sme schválili.
Laššáková, Jana, podpredsedníčka NR SR (2014-09-24):
Pán poslanec Susko.
Galek, Karol, poslanec NR SR (2023-05-24):
Tým sme hlasovali o všetkých návrhoch uvedených v spoločnej správe a teraz pristúpime k hlasovaniu o návrhoch podaných v rozprave. Prvá v rozprave vystúpila pani poslankyňa Anna Zemanová a podala prvý pozmeňujúci a doplňujúci návrh v členení 54 novelizačných bodoch. O bodoch 19 a 37 nebudeme, môcť hlasovať keďže sme schválili body 5 a 17 spoločnej správy. Prosím, pán predsedajúci, dajte hlasovať o prvom návrhu podaného pani poslankyňou Annou Zemanovou, ktorý obsahuje body 1 až 18, 20 až 36 a 38 až 54 spoločne.
V. Veteška, podpredseda NR SR: (2005-06-29):
vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona č. 718/2004 Z. z. Vládny návrh máte ako tlač č. 1112, spoločnú správu máte ako tlač č. 1112a. Prosím ministra zdravotníctva Slovenskej republiky pána Rudolfa Zajaca, aby vládny návrh zákona odôvodnil.
P. Hrušovský, predseda NR SR: (2005-07-06):
(Hlasovanie.) 134 prítomných, 44 za, 1 proti, 88 sa zdržalo, 1 nehlasoval. Návrh sme neschválili. Nech sa páči, ďalší návrh.
P. Hrušovský, predseda NR SR: (2005-05-19):
Teraz pristúpime k odpovediam na otázky, ktoré položili páni poslanci, a overovatelia vyžrebovali, členom vlády Slovenskej republiky. Pani poslankyňa Gabániová sa pýta pána ministra práce, sociálnych vecí a rodiny: „Pán minister, myslíte si, že všetci občania dobrovoľne nezamestnaní zneužívajú štát, ktorý za nich platí nemocenské poistenie? V okrese Kežmarok je situácia iná ako v Bratislave,“ a pýta sa vás, či „by nebolo možné zisťovať príčiny dobrovoľnej nezamestnanosti?“ (Pán poslanec Zajac, pán minister Zajac, prosím, nevyrušujte pána poslanca Mikloška.) Nech sa páči, pán minister Kaník.
Počiatek, Ján, minister dopravy, výstavby a regionálneho rozvoja SR (2012-06-27):
Ďakujem za slovo. Vzhľadom na to, že to je teda veľmi podobné, zostručním to a uvediem len to nevyhnutné. Zmeny Dohovoru ITU patria do kategórie prezidentských zmlúv podľa čl. 7 ods. 4 Ústavy Slovenskej republiky, ktoré sú medzinárodnou zmluvou všeobecnej povahy, a preto je potrebné, aby bol pred ratifikáciou prezidentom Slovenskej republiky vyslovený súhlas Národnej rady Slovenskej republiky. Zároveň majú podľa čl. 7 ods. 5 Ústavy Slovenskej republiky prednosť pred zákonmi Slovenskej republiky, nakoľko sú medzinárodnou zmluvou, na vykonanie ktorej nie je potrebný zákon Slovenskej republiky. Kancelária prezidenta zároveň vyslovila súhlas s pokračovaním vo vnútroštátnom schvaľovacom procese. Ďakujem za slovo.
Hrnčiar, Andrej, podpredseda NR SR (2017-04-05):
Je všeobecný súhlas, dokončíme faktické poznámky. Takže končím možnosť nahlásiť sa s faktickými poznámkami. Nech sa páči, pán poslanec Klus.
Paška, Pavol, predseda NR SR (2013-02-05):
(Hlasovanie.) 138 prítomných, 60 za, 77 proti, 1 nehlasoval. Návrh sme neschválili.
J. Blanár, poslanec: (2003-09-10):
Tak toto je citát zo správy, ktorú sme dostali oficiálne predloženú z vlády Slovenskej republiky 20. 12. 2002. Čo sa medzitým udialo? Medzitým sme tu už mali niekoľko noviel. O ich kvalite môžeme možno trošku pochybovať, pretože jednu novelu sme dokázali odmietnuť hneď v prvom rokovaní, od kolegu pána Patakyho, ktorý to tu predkladal. Potom tu bola ďalšia novela, do ktorej jeden z koaličných partnerov, možno aj s ďalšími, dostal úpravu, pozmeňujúci návrh, ktorý hovoril o používaní zimných pneumatík. To, ako to skončilo, už sám predkladateľ pán minister okomentoval tým, že už v tomto návrhu zákona 315 to vypúšťame. Áno, pretože sme zistili, že to nie je v poriadku. Mňa na tom zaráža jedno. Keby to boli poslanci z opozície, ktorí by takéto niečo predkladali, azda by som to vedel pochopiť, ale nechápem, že je to všetko z iniciatívy koaličných poslancov, ktorí by predovšetkým mali ctiť plnenie správ, ktoré vláda predkladá, nehovoriac o tom, že v podstate je to jedna zo základných vecí v programovom vyhlásení vlády – naše pristúpenie do Európskej únie a splnenie všetkých úloh, ktoré s tým súvisia. Ale, čuduj sa svete, a to som prekvapený a je to aj moja otázka pre pána predkladateľa, pána ministra, že takéto niečo vôbec nespomenul. Tak aký nový zákon to teda máme dostať do parlamentu, ktorý má od 1. 1. 2004 platiť, keď tento predkladaný zákon bude platiť takisto od 1. 1. 2004 a niektoré ustanovenia, ktoré sú v ňom jasne definované, tak budú platiť až od nášho vstupu do Európskej únie, čiže 1. 5. 2004? Ale to ešte nie je všetko. Máme ďalší návrh zákona, teda novely tohto zákona, ktorý je z dielne poslancov, poslanecký, ktorý je takisto z koaličnej dielne. Je to parlamentná tlač 299, ktorá zasa rieši nejaký parciálny problém. Tak potom neviem, ako sa tu komunikuje na úrovni koalície a predovšetkým vlády, i keď v tomto prípade si myslím, že vláda môže byť mimo tohto diania. No a o ten ďalší návrh, ktorý je pod označením parlamentnej tlače 335, ktorý takisto hovorí o zrušení toho sporného paragrafu, ktorý sme my odmietli, ale koalícia podporila v júli tohto roka, a to je ten § 31a o používaní zimných pneumatík. Takže formuloval som svoju otázku pre pána predkladateľa, pána ministra, aby mi vysvetlil, ako sa zlučuje táto predkladaná novela s tým, čo je uvedené v oficiálnej správe, ktorú sme prijali pod parlamentnou tlačou 112 20. decembra? To je moja otázka. A v tom prípade predkladám návrh v zmysle rokovacieho poriadku na vrátenie tejto novely na prerokovanie s tým, že by malo byť dodržané to, čo bolo uvedené v správe, ktorú som pred chvíľou citoval. Ďakujem pekne za pozornosť. (Potlesk.) Z. Martináková, podpredsedníčka NR SR: Vyhlasujem všeobecnú rozpravu o tomto bode programu za skončenú. Pán minister, chcete sa vyjadriť k rozprave?
Mičovský, Ján, poslanec NR SR (2015-05-22):
Ďakujem. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 rokovacieho poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledovné výbory: ústavnoprávny a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Vážený pán podpredseda, to je všetko, otvorte, prosím, rozpravu.
M. Číž, podpredseda NR SR: (2008-06-17):
S faktickou pán poslanec Pado má slovo.
Krátky, Rastislav, poslanec NR SR (2024-09-17):
Dobre, ďakujem veľmi pekne za možnosť reagovať na predchádzajúce faktické poznámky. Nechcem vyčerpať celý čas, lebo úprimne chcem si vypočuť reakciu ministra, lebo, tak ako odznelo, my sme na výbore vlastne nemali k tomuto možnosť diskutovať, hoc sme sa snažili. Aj sme kládli otázky, kládli sme všetky otázky vecne, tak to skončilo tak, tá rozprava na výbore, že pán predseda výboru sa opýtal, či ešte nejaké otázky sú a zaznelo z publika, že a načo, však vlastne nedostávame žiadne odpovede, len sa opakuje dôvodová správa a nevie sa nič bližšie povedať ani vysvetliť. Takže sám som zvedavý teraz na to, čo pán minister k tomu povie. Ďakujem.
Sabolová, Mária, poslankyňa NR SR (2010-10-19):
Prvé hlasovanie. Národná rada odvoláva podľa § 35a ods. 1 zákona č. 330/1991 na návrh vlády predložených kandidátov Máriu Fridrichovú, Jána Tučeka, Antona Martvoňa, Viliama Hofericu, Jozefa Kubinca a Jozefa Lalu. Nech sa páči.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 68, proti 19, zdržalo sa 38, nehlasovali 3. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Figeľ, Ján, podpredseda NR SR (2014-11-10):
Nech sa páči, Magdaléna Vášáryová.
Blaha, Ľuboš, podpredseda NR SR (2024-06-13):
Pani poslankyňa Dana Kleinert bude mať doplňujúcu otázku, nech sa páči. Skúste zapnúť pani poslankyňu.
B. Bugár, podpredseda NR SR: (2003-10-30):
Pán minister, nech sa páči. (Hlasy z pléna.) Pán poslanec Blanár je tu? Pán poslanec Blanár tu nie je, pán minister, nemusíte odpovedať. Pán poslanec Kolesár je tu. Takže ďalšiu otázku položil pán poslanec Kolesár ministrovi dopravy, pôšt a telekomunikácií Slovenskej republiky Pavlovi Prokopovičovi: „Je pravdou, že výstavba rýchlostnej komunikácie Košice-Miskolc sa nedostala medzi priority vášho rezortu na rok 2004? A prečo?“ Pán minister, prečo, nech sa páči. Pán poslanec Kolesár je tu a čaká na vašu odpoveď.
Zmajkovičová, Renáta, podpredsedníčka NR SR (2012-12-05):
Ďakujem, pán spravodajca. Otváram rozpravu. Do rozpravy som dostala dve písomné prihlášky. Hlásia sa tak pán poslanec Viliam Novotný a pán poslanec Ivan Uhliarik. Teraz dávam slovo pánovi poslancovi Viliamovi Novotnému. Nech sa páči, máte slovo.
Ondruš, Branislav, poslanec NR SR (2011-12-01):
Ďakujem pekne, pán predseda. No, priznám sa, že chcel som niečo povedať, ale myslím si, že to už je škoda slov.
Blanár, Juraj, podpredseda NR SR (2022-02-02):
Dve faktické poznámky na vaše vystúpenie, pán podpredseda. Ako prvý pán poslanec Suja.
Laššáková Jana, podpredsedníčka NR SR (2014-10-30):
Nech sa páči, pán poslanec Galko.
Ďuriš Nicholsonová, Lucia, podpredsedníčka NR SR (2017-12-01):
Pán poslanec Viskupič.
Bugár, Béla, podpredseda NR SR (2018-11-27):
To znamená, že asi žiadate o tom aj hlasovať, predpokladám. Takže prvý procedurálny návrh je o tom, aby tzv. globálny pakt bol prerokovaný až po analýze, čo teda, ktorú vyžiadala vláda Slovenskej republiky. Prezentujme sa a hlasujme. Ja viem, že nefunguje, ani mne to nefunguje. Nech sa páči, už to funguje. (Hlasovanie.) Prítomných 137, za 44, proti 46, zdržalo sa 46 poslancov, 1 nehlasoval. Tento návrh nebol schválený. A ďalší návrh je procedurálny pána poslanca, aby počas prerokovania Globálneho paktu o bezpečnej, riadenej a legálnej migrácii bola zabezpečená účasť pána ministra zahraničných vecí. Nech sa páči, prezentujme sa a hlasujme. (Hlasovanie.) Prítomných 137, za 67, proti 7, zdržalo sa 62 poslancov, 1 nehlasoval. Ani tento procedurálny návrh nebol schválený. Teraz dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Kmecovi, aby hlasovanie uvádzal, nech sa páči. (Hlasovanie o zákone zo 16. októbra 2018, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 1193.)
Hrnčiar, Andrej, podpredseda NR SR (2017-03-30):
Pán poslanec Rajtár.
Hrnčiar, Andrej, podpredseda NR SR (2019-06-18):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy a prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1523. Návrh na jeho pridelenie na prerokovanie výborom je v rozhodnutí č. 1614. Nech sa páči, pán podpredseda vlády, uveďte tento návrh, vládny návrh zákona.
Pellegrini, Peter, predseda NR SR (2015-06-18):
Ďakujem vám veľmi pekne. Pán predseda, vyčerpali sme limit vyhradený pre odpovede vaše. Budeme pokračovať odpoveďami členov vlády na otázky poslancov podľa vyžrebovaného poradia. Prvú otázku položila pani poslankyňa Šípošová ministrovi spravodlivosti Tomášovi Borecovi, ktorá znie: „Vážený pán minister, ktoré krajiny ste mali na mysli, keď ste hovorili o „špecifickom zákone o domácom násilí podľa vzoru niektorých krajín EÚ (na zasadnutí výboru pre rodovú rovnosť 30. 1. 2014)?“ Nech sa páči, pán minister, môžete odpovedať, oznámte nám ukončenie vašej odpovede. Ďakujem.
Hlina, Alojz, poslanec NR SR (2014-07-02):
Ale on sa minule hlásil do faktickej slovom „Janka“, naozaj, skutočne. No, viete, tak teraz už je to o niečo lepšie. Prosím vás pekne, som rád, že kolega Zajac to spomenul, tých bilancií a neviem čoho je možno už vytlačených. Všimnite si ináč, ako minister skočil na relatívne, teraz nič v zlom, ale v dobrom hovorím, naivnú predstavu dobráka pána Mičovského, ktorý si povedal, však tak náročné veci v zásade nie je možné splniť. Hneď sa toho chytil. A mal tu akože spojenca v pléne. My všetci sme tu ostatní boli niemandi, ktorí nevedia čítať. Totiž na tom sa chcel chytiť. Ale presne to je blud. Totiž zároveň to hneď povedal, že za sedem minút zistil nejaké iné štatistiky. Ja si myslím, že tie bilancie, a neviem čo všetko tam máte, čo vyzerá pre slušných ľudí ako ťažká práca, sú už niekde vytlačené v šuflíku. To už niekde je, nie je s tým problém. Čiže naozaj neskočme im na tú hru, že to bude ťažké, že to nedajú, a neskočme ani na tú hru, že sa uspokojíme s minerálkou. Keď budú mať tú drzosť v sebe, a vyzerá, že budú mať tú drzosť v sebe, že to dajú do druhého čítania, tak riešením je referendum a sfixovať cenu, že nesmie byť nižšia ako cena, ktorú platia naši občania za vodu. Toto by malo byť naším nejakým spojivom na to, aby sme frontálne na nich zaútočili, aspoň niečo z toho urobili.
B. Bugár, podpredseda NR SR: (2006-04-21):
(Hlasovanie.) Prítomných 122, za 42, proti 3, zdržalo sa 75 poslancov, nehlasovali 2. Návrh sme neschválili. Nech sa páči. A. Blajsko, poslanec: Budeme hlasovať o ďalšom návrhu ako celku.
Laššáková, Jana, podpredsedníčka NR SR (2014-09-11):
Prerušujem rokovanie o tomto bode programu. A pokračujeme ďalej v prerušenej rozprave v prvom čítaní o vládnom návrhu zákona, ktorým sa mení a dopĺňa Obchodný zákonník (tlač 1125). Poprosím pani spravodajkyňu Vieru Kučerovú, aby zaujala miesto určené pre spravodajcov, a pána ministra Tomáša Boreca, aby zaujal miesto určené pre navrhovateľov. Do rozpravy je ešte písomne prihlásený pán poslanec Chren. Poprosím vás, páni poslanci, pán poslanec Martvoň, pán poslanec Galis, aby ste nevyrušovali. Nech sa páči, pán poslanec Chren. Práve preto tu má byť ticho. (Reakcia poslanca Chrena.) Nie, pánom poslancom. Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1125.)
Figeľ, Ján, podpredseda NR SR (2013-12-04):
Nech sa páči, s reakciou Martin Fronc.
Bobík, Jozef, poslanec NR SR (2015-06-30):
Ďakujem. No chcem oceniť vystúpenie kolegyne Mezenskej, lebo ona z iného pohľadu ako predkladatelia pozrela na predložený návrh a vidí v ňom zmysel. Dokonca tam naznačila aj nejaké možné vylepšenia pri druhom čítaní, čo, no myslím si, že je dobré, lebo dáva priestor aj iným kolegom, ktorí si preštudovali alebo vypočuli predložený návrh, pouvažovať podobne. Totiž v Národnej rade – a či teraz, či pred nejakým časom – máme možnosť sledovať rôzne návrhy zákonov či noviel, ktoré nejdú zmysluplne v prospech ľudí, ale práve opačne, vytvárajú predpoklady pre lepšiu činnosť niektorých skupín. Len aby som nebol taký nekonkrétny, tak len teraz sme sa mali možnosť vyjadrovať k zákonu o strategických investíciách, kde vlastne podľa mňa určitá neschopnosť koncepčná úradu vlády alebo SARIA teraz sa ide riešiť vyvlastňovaním, čo určite nie je pre občana dobré znamenie, hej, už sme tu mali zákon o solárnom klondike, kde niektoré firmy si vylepšili príjem oproti iným výrobcom energie aj osemkrát. Niekto si tu presunul kmeň poistencov tak, že ani z neho neplatil daň a vyviezol ich vlastne za hranice cez schránku, a keby sme aj chceli vedieť, kto to bol, tak nevieme. No ale nie o tom chcem hovoriť. Toto je návrh, ktorý smeruje k tomu, aby naozaj sa pomohlo ľuďom, ktorí sa z rôznych príčin, určite nie špekulatívnych, dostali do situácie, keď teraz vlastne mnoho, mnohonásobne preplácajú pôvodnú sumu, ktorú si požičali, a nie je to ani s kostolným poriadkom. Čiže návrh... (Prerušenie vystúpenia časomerom.)
Hrnčiar, Andrej, podpredseda NR SR (2019-02-12):
Pán poslanec Sopko.
Mičovský, Ján, poslanec NR SR (2015-10-06):
Ďakujem vám za slovo. V tejto sieni často hovoríme o istej úcte a snahe pomôcť krajine, ľuďom, pôde a proste veľmi často hovoríme oprávnene o potrebách, ktoré by sme chceli ľuďom dopriať, a verím, že to myslíme úprimne. A ak je to naozaj tak, potom si neviem predstaviť, ak v tejto súvislosti, naviažuc na takéto pekné zámery, by niekto dokázal nepodporiť takýto zákon, ktorý jednoznačne hovorí, tak ako ste to už viacerí zdôraznili, o úcte k ľuďom, ku krajine, k pôde, k ich šikovnosti. Neviem si predstaviť ako tieto dve veci niekto môže skĺbiť. Preto chcem veriť, aj vďaka atmosfére, ktorá tu bola pred časom, že naozaj dôjde k malému zázraku a takýto samozrejmý zákon, ktorý doslova núti hlasovať za, aj schválime. Ďakujem.
B. Bugár, podpredseda NR SR: (2005-06-21):
J. Heriban, poslanec: Chcem vám navrhnúť spôsob hlasovania.
Danko, Andrej, predseda NR SR (2017-12-05):
S reakciou na faktické, pani poslankyňa Kiššová.
Danko, Andrej, predseda NR SR (2019-11-29):
Na vystúpenie pani poslankyne je jedna faktická. Pani poslankyňa Milanová.
Kollár, Boris, predseda NR SR (2021-09-30):
Ďalej vystúpi s faktickou poznámkou pán poslanec Saloň, nech sa páči, máte slovo.
Puci, Róbert, poslanec NR SR (2014-12-02):
Týmto sme hlasovali o všetkých pozmeňujúcich a doplňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Glváč, Martin, podpredseda NR SR (2018-03-14):
Ďalší v rozprave pán poslanec Kecskés.
Pellegrini, Peter, predseda NR SR (2015-04-21):
Pani poslankyňa Šedivcová, nech sa páči.
Kuffa, Štefan, poslanec NR SR (2014-10-22):
Ďakujem za slovo. Chcem reagovať na tie odpisy. Naozaj to odpisovanie nehnuteľností na dvojnásobok toho oproti tomu, čo je teraz, teraz je to 20 rokov a na 40 rokov. Správne si to, pán kolega, aj podotkol, že po dvadsiatich rokoch mnohé firmy, mnohé firmy po dvadsiatich rokoch. Prosím? (Reakcia z pléna.) Aj mňa sa to týka, však, samozrejme. To sa týka nás všetkých ako občanov Slovenskej republiky, ale že je to neúmerné ako zvýšenie, lebo po 20 rokoch mnohé tie podniky naozaj nebudú ani existovať, hej, taká je tá životnosť tých našich firiem na Slovensku veľakrát je aj naozaj kratšia. Je to, súhlasím aj s tým, že je to retroaktívne prijatie zákona, je to naozaj na takú širšiu diskusiu. Tie spiace eseročky aj mňa zaujali a vtedy tiež sa pripájam ako k tej výzve. Ono tie licencie vo výške 480 eur tiež nie je málo. No ale ak takáto eseročka nefunguje, tak ju treba zrušiť. Tá výzva je správna. A nad tými lekármi som sa pousmial. Ty si tu podal aj pozmeňujúci návrh, pán kolega. Na to je ešte jednoduchšia receptúra. Vieš, keď tak tí štyria lekári budú kolo toho džbána s citrónovou vodou, tak nech radšej nepijú, nech chlebíčky nejedia a kávu takisto nech si nedajú, a nemusia priznávať nejaké nepeňažné plnenia. Ja si myslím, že toto je extrém zase, tak humorne to tak rozprávam, ale neviem si to v praxi reálne predstaviť, že by toto lekári mali robiť. Ja si dovolím povedať, že je to také ponižujúce. Ponižujúce pre tých lekárov. Ja ako lekár, keby som to mal robiť, ja naozaj tak, ako som to teraz povedal, nevypijem pohár vody, nezjem jeden chlebíček a nevypijem jednu kávu. Ak by som toto mal robiť v zmysle zákona.
Matovič, Igor, poslanec NR SR (2018-10-23):
Zsolt, som veľmi rád, že si v podstate taký autentický svedok tých predvolebných bilbordov a predvolebných sľubov strany MOST – HÍD o tom, že charakter rozhoduje. Asi sám vieš, že keď tento, toto heslo vznikalo alebo tieto bilbordy vznikali, že čo ste v skutočnosti tým mysleli. Čiže vieš presne o tom, o tom duchu tohto hesla. Tak ako Ústavný súd má chrániť a má strážiť ducha zákonov, ktoré posudzuje, tak takisto ty vieš, čo tým bolo presne myslené. A asi viem si predstaviť, že keby som v tvojej koži, a zrazu zistím..., alebo predseda ma nechá rozprávať pred voľbami o tom, že, zaprisahávať sa, že so SMER-om určite nezhrešíme, a potom pri prvej možnosti s tým SMER-om predseda zhreší a natiahne do toho aj všetkých ostatných ľudí, tak asi by som to veľmi ťažko znášal a viem si predstaviť v podstate to tvoje sklamanie zo svojej vlastnej strany. Ale veľmi dobre hovoríš to, že pri tomto hlasovaní a budúcnosť si bude pamätať iba toho, kto najviac zradil. Nikto to nebude vyčítať fašistom. Od nich to nikto neočakáva, nikto to nebude vyčítať SMER-u, nikto to nebude vyčítať Dankovi, ale všetci budú hovoriť o tom, že toto bol ten moment, kedy ďalšíkrát strana MOST – HÍD v kľúčovej veci zradila verejný záujem, zradila Slovensko, zradila záujem občanov Slovenskej republiky maďarskej národnosti žijúcich na južnom Slovensku, ktorých táto strana zastupuje. A je mi veľmi ľúto, že áno, tak aj ty hovoríš, že možno niekto si neuvedomuje, že svojím hlasovaním napomôže tomu, že tento zákon bude schválený, ale potom už bude stačiť iba koalícia SMER, SNS, MOST – HÍD, traja od..., bývalí zo SME RODINA a ešte fašisti k tomu, majú poho... (Prerušenie vystúpenia časomerom.)
Vetrák, Milan, poslanec NR SR (2022-11-30):
Chcel by som pripomenúť členom ústavnoprávneho výboru, že k skrátenému konaniu o lekároch a ich platoch budeme sedieť o trinástej hodine v zasadačke ústavnoprávneho výboru.
V. Palko, poslanec: (2007-04-13):
Pán minister, ja som veľmi sklamaný z vás, ja som mal o vás trošku lepšiu mienku a je to veľmi smutné a prekvapujúce, že kam až dokáže zájsť v argumentácii politik, ktorý politicky zlyhal, keď verejne obhajoval korupciu.